CELEX: 62018TN0741
Language: et
Date: 2018-12-18 00:00:00
Title: Kohtuasi T-741/18: 18. detsembril 2018 esitatud hagi – ZZ versus EKP

18.3.2019   
            
            
               ET
            
            
               Euroopa Liidu Teataja
            
            
               C 103/46
            
         
      18. detsembril 2018 esitatud hagi – ZZ versus EKP
      (Kohtuasi T-741/18)
      (2019/C 103/61)
      Kohtumenetluse keel: inglise
      
         Pooled
      
      
         Hageja: ZZ (esindajad: M. Demetriou, QC, barrister D. Piccinin, solicitor E. Poulton, solicitor L. Carlisle ja solicitor R. Molesworth)
      
         Kostja: Euroopa Keskpank (EKP)
      
         Nõuded
      
      Hageja palub Üldkohtul:
      
                  —
               
               
                  tühistada EKP 10. oktoobri 2018. aasta otsus, mis puudutab hageja poolt kavandatud olulise osaluse omandamist pangas A (ECB-SSM-2018-LV-2);
               
            
                  —
               
               
                  mõista kohtukulud välja kostjalt.
               
            
         Väited ja peamised argumendid
      
      Hagi põhjenduseks esitab hageja kaks väidet.
      
                  1.
               
               
                  Esimene väide, et tõendatud ei ole seda, et hageja ei oleks pädevate ametiasutustega suheldes tegutsenud läbipaistvalt.
                  
                              —
                           
                           
                              Hageja leiab, et tõendid, millele EKP vaidlustatud otsuses tugineb, ei anna nõuetekohaselt alust EKP tuvastusele, et hageja ei ole tegutsenud läbipaistvalt, ja seetõttu on see tuvastus küsitav.
                           
                        
            
                  2.
               
               
                  Teine väide, et rikutud on õigusnormi tuvastusega, et hageja süütud ärisidemed kolmanda isikuga annavad alust kahelda tema usaldusväärsuses.
                  
                              —
                           
                           
                              Hageja leiab, et EKP rikkus õigusnormi, kui ta tuvastas, et hageja ärisidemed kolmanda isikuga annavad alust kahelda tema usaldusvääruses, kuigi EKP tunnistab, et hageja ei olnud teadlik selle kolmanda isiku rikkumistest sel ajal ja asjaoludel, mistõttu oli hageja sellise rikkumise puhul süütu ohver.